CELEX: C2007/042/65
Language: et
Date: 2007-02-24 00:00:00
Title: Kohtuasi T-405/06: 27. detsembril 2006 esitatud hagi — Arcelor jt versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/37
            
         27. detsembril 2006 esitatud hagi — Arcelor jt versus komisjon
   (Kohtuasi T-405/06)
   (2007/C 42/65)
   Kohtumenetluse keel: prantsuse
   Pooled
   
      Hagejad: Arcelor Luxembourg (Luxembourg, Luksemburgi Suurhertsogiriik), Arcelor Profil Luxembourg SA (Esch-sur-Alzette, Luksemburgi Suurhertsogiriik) ja Arcelor International (Luxembourg, Luksemburgi Suurhertsogiriik) (esindaja: advokaat A. Vandencasteele)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada komisjoni 8. novembri 2006. aasta otsus K(2006) 5342 lõplik (juhtum COMP/F/38.907 — Terastalad);
            
         
               —
            
            
               tühistada vähemalt otsuse artikkel 2, millega kehtestatakse hagejatele rahaline karistus, või oluliselt vähendada seda karistust;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hagejad paluvad käesolevas hagis tühistada komisjoni 8. novembri 2006. aasta otsus K(2006) 5342 lõplik, mis puudutab ESTÜ artikli 65 kohaldamise menetlust (juhtum COMP/F/38.907 — Terastalad) seoses Euroopa terasetootjaid hõlmavate kokkulepetega ja kooskõlastatud tegevusega hinna määramisel, kvootide kehtestamisel ja terase ühisturgu puudutava info vahetamisel. Teise võimalusena taotlevad nad neile vaidlustatud otsusega määratud trahvisumma tühistamist või olulist vähendamist.
   Oma hagi toetuseks esitavad hagejad mitu väidet.
   Esimene väide puudutab ESTÜ artikli 97 rikkumist ja võimu kuritarvitamist, kuna otsusega kohaldatakse ESTÜ artiklit 65 pärast selle kehtetuks muutumist vastavalt artiklile 97.
   Teiseks viitavad hagejad määruse nr 1/2003 (1) rikkumisele ja võimu kuritarvitamisele, kuna komisjon põhjendab ESTÜ otsuse vastuvõtmise pädevust määrusega, mis annab talle pädevuse rakendada üksnes EÜ artikleid 81 ja 82.
   Kolmas väide puudutab õigusnormi ja kaitseõiguse rikkumist, kuna otsus paneb vastutuse kolmele sidusettevõtjale, kuigi sellises tegevuses osales vaid üks.
   Lisaks väidavad hagejad, et kuna komisjon võttis vaidlustatud otsuse vastu, rikkus ta aegumist puudutavaid õigusnorme.
   Viimasena väidavad hagejad, et otsusega rikuti nende kaitseõigust, kuna see tehti rohkem kui viisteist aastat pärast asjaolude ilmnemist teooria põhjal, millega esmakordselt arvati hagejatele nende käitumine süüks komisjoni 2006. aasta märtsis esitatud vastuväiteteatises ja hagejate arvates seega pärast ülemäära pikka perioodi.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003, L 1, lk 1; ELT eriväljaanne 08/02, lk 205).